OpenLLM-France/wikimedia huggingface dataset:
# Torre de la Fàbrica Gutterman

La Torre de la Fàbrica Gutterman és una obra d'Argentona (Maresme) inclosa a l'Inventari del Patrimoni Arquitectònic de Catalunya.

## Descripció

És una torre situada a la fàbrica de filats Gutterman, S.A. del polígon industrial del Cros, a la banda dreta de la riera d'Argentona, molt a prop del terme municipal d Mataró. Realitzada en obra vista i oberta a pocs metres del terra per unes petites finestres, la torre és coronada, a mode de minaret, per una cúpula cònica de rajoles blanques i verdes. El seu ús és incert, tant podria ser un element decoratiu dins el conjunt arquitectònic d'una casa residencial com la xemeneia d'una antiga fàbrica o bòvila.
En el seu emplaçament actual hi predominaven les cases o masies de producció agrícola, per la qual cosa es fa difícil ubicar aquesta construcció en un altre conjunt arquitectònic més definit. Antiga torre de la casa de pagès del Sorrall, enderrocada el 1974, que servia per portar aigua fins a la finca de can Garí. És feta de totxo vist, amb la cúpula superior de trencadís. S'atribueix a Josep Puig i Cadafalch.

## Referències

* 1 2 3 4 5 6 «Torre de la Fàbrica Gutterman». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 30 novembre 2016].
# Troels Rasmussen

Troels Rasmussen (Ebeltoft, 7 d'abril de 1961) és un exfutbolista danès de la dècada de 1980.
Fou 35 cops internacional amb la selecció de Dinamarca amb la qual participà en la Copa del Món de futbol de 1986.
Pel que fa a clubs, defensà els colors de Vejle Boldklub i AGF.

## Referències

* ↑ Danish national team profile
* ↑ (danès) Aarhus GF profile
* ↑ (danès) Vejle Boldklub profile Arxivat 2018-12-30 a Wayback Machine.
* ↑ Troels Rasmussen a National-Football-Teams.com (anglès)
# Troctolita

Les troctolites són roques ígnies màfiques i intrusives formades essencialment, tot i que en quantitats variables, per olivina i plagiòclasi càlcica juntament amb piroxè accessori. El seu nom prové del grec troktḗs, ‘truita’, a causa de l'aspecte pigallat verd de l'olivina sobre la plagiòclasi blanquinosa. Són anortosites riques en olivina o gabres empobrits en piroxè. Les troctolites es troben en algunes intrusions en capes com ara les de la intrusió arqueana de Windimurra (Austràlia), el dipòsit de sulfurs de níquel, coure i cobalt de Voisey’s Bay (Labrador), el complex de Stillwater (EUA) i la intrusió en capes de Tertiary Rhum (Escòcia). També es troben troctolites al Merensky Reef (Bushveld, Sud-àfrica) i al complex Lizard (Cornualla).

## Referències

* ↑ «Lamproïta». Diccionari de Geologia. [Consulta: 23 octubre 2017].
* ↑ Sulphide segregation in the Mushuau Intrusion of northern Labrador as recorded by nickel-in-olivine magmatic stratigraphy Arxivat 2017-10-23 a Wayback Machine. abstract, BRADLEY, L.A. and SYLVESTER, P.J., Department of Earth Sciences, Memorial University of Newfoundland, St. John's, NF, A1B 3X5
* ↑ http://www.turnstone.ca/rhumal.htm Troctolite (allivalite): Isle of Rhum, northwestern Scotland
* ↑ The Lizard
# Trocànter menor

En anatomia humana, el trocànter menor és una prominència òssia situada entre la diàfisi i el coll del fèmur. Serveix d'inserció per al múscul psoes ilíac. La línia intertrocanteriana del fèmur uneix el trocànter menor i el major.

## Fractures

En nens i adolescents en els quals no s'ha completat el procés d'ossificació de l'esquelet, es poden produir fractures per arrencament del trocànter menor a conseqüència d'una contracció muscular violenta del psoes ilíac. En els adults, en canvi, les fractures del trocànter menor són molt rares i, quan es produeixen, molt sovint són secundàries a un procés cancerós que ha ocasionat metàstasis en l'os.

## Referències

* ↑ «Trocànter menor». Cercaterm. TERMCAT, Centre de Terminologia.
* ↑ VV. AA: «Fractura por avulsión del trocánter menor en el adulto». DOI: 10.1594/seram2014/S-0765
* ↑ Khoury JG, Brandser EA, Found EM, Buckwalter J. A. «Non-traumatic lesser trochanter avulsion: a report of three cases» (en anglès). Iowa Orthop J, 18, 1998, pàg. 150-154. 98077232378165.
# Trocotró

Es diu trocotró (trochotron, en anglès) a un tipus de vàlvula termoiònica destinada a servir de comptador decimal. El nom és degut al fet que els electrons segueixen trajectòries trocoïdals, per la interacció d'un camp magnètic amb el camp elèctric entre els elèctrodes de la vàlvula. Arriben a una freqüència de comptatge de 2 MHz.
Existeixen dos tipus de trocotrons. El més antic anava envoltat per un imant extern cilíndric, com el de la foto. Posteriorment aquest es va incloure dins de l'ampolla de vidre, substituint-lo per cilindres imantats, un a cada "diana" (Elèctrode de sortida), com es mostra a la figura.
El càtode és al centre, envoltat per 10 elèctrodes diana. Entre el càtode i cada diana es disposa un elèctrode en forma de "J", anomenat pala (Spade). Propers a ells se situen uns altres elèctrodes plans, anomenats "reixeta". Les reixetes es connecten alternativament, formant dos grups: "parell" i "senar".
Amb tots els elèctrodes positius (excepte el càtode, evidentment) es produeix un camp elèctric radial, que impulsa els electrons en aquesta direcció. Però el camp magnètic perpendicular corba les trajectòries, que adopten forma trocoïdal. Quan una Spade es connecta a massa, aquesta distorsiona el camp, fent que els electrons arribin al blanc corresponent. El dispositiu queda enclavat en aquest estat, encara que es retiri l'impuls negatiu. El feix es mou per les dianes, aplicant successivament impulsos a les reixetes parells i senars.
Un altre tipus de comptador termoiònic és el Decatró.

## Vegeu també

* Provador de vàlvules
* Decatró

## Referències

* 1 2 Alessandro Alberigi Quaranta; Brunello Rispoli Elettronica. N. Zanichelli, 1960.
# Turó del Castell (Tavertet)

El Turó del Castell és una muntanya de 851 metres que es troba al municipi de Tavertet, a la comarca catalana d'Osona.
Al cim s'hi pot trobar un vèrtex geodèsic (referència 295097001).

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Trilema de Rodrik

El Trilema de Rodrik és una teoria politico-econòmica postulada per l'economista turc Dani Rodrik en un article científic i més endavant divulgada en el seu llibre La paradoxa de la globalització. L'enunciat planteja una conjuntura tripartida davant del context de globalització, pel qual planteja que les societats, o els estats, no poden optar al mateix temps per sostenir alts nivells de globalització econòmica, sobirania nacional i democràcia.
Segons Rodrik, intentant elevar els nivells de dos de qualsevol de les tres arestes abans esmentades, l'eix restant tendeix a ressentir-se i, per tant, és afectat negativament. Enfront d'aquest dilema de tres components, Rodrik planteja que els Estats deuen, necessàriament, renunciar a una d'elles.

## Referències

* ↑ «De la antiglobalización a la nueva gobernanza». Documento Análisis [fragmento], 35/2017, 11-07-2017, pàg. 11 [Consulta: 12 novembre 2020].
* ↑ The globalization paradox : why global markets, states, and democracy can't coexist. paperback 2012. Oxford: Oxford University Press. ISBN 9780199652525.
* ↑ Ortega, Andrés. «La voladura del trilema de Rodrik» (en espanyol europeu). Real Instituto Elcano, 17-07-2018. Arxivat de l'original el 2022-10-17. [Consulta: 17 octubre 2022].
* ↑ Gimeno, Rebeca. «No se puede tener todo: qué significa ‘el trilema de Rodrik’, nuevo premio Princesa de Asturias» (en castellà). Nius Diario, 11-06-2020. [Consulta: 6 febrer 2023].
# Txadàievka

«Txadàievka» té aquests significats:
* Txadàievka (Líssie Gori), localitat del raion de Líssie Gori, a l'óblast de Saràtov, Rússia
* Txadàievka (Rtísxevo), localitat del raion de Rtísxevo, a l'óblast de Saràtov, Rússia
# Tuc Blanc

El Tuc Blanc és una muntanya que es troba en límit dels termes municipals de la Vall de Boí (Alta Ribagorça) i Naut Aran (Vall d'Aran), dins del Parc Nacional d'Aigüestortes i Estany de Sant Maurici.
El pic, de 2.879,1 metres, s'alça a la carena que separa la Vall de Contraix (S) i el Circ de Colomèrs (N); amb el Pic Oriental a l'oest i l'Agulha deth Gran Tuc a l'est.

## Rutes

El més habitual és seguir un dels diferents camins que des del Refugi de Colomèrs porten a aquest cim pel seu vessant nord-oriental, menys escarpada que la meridional de la Vall de Contraix:
* Via Estanh Mòrt, Garguilhs de Sus, Estanhets deth Pòrt, Lac deth Pòrt de Colomèrs, Estanh Gelat i Còth de Pòdo.
* O per una de les alternatives que des del refugi porten cap al Lac Obago i després:
** Via Estanh Solet, Lac de Pòdo i Còth de Pòdo.
** O Estanh de Ratèra de Colomèrs, Lac deth Cap de Colomèrs i Portau de Pòdo.

## Referències

* ↑ ICC - Institut Cartogràfic de Catalunya. Tuc Blanc. [Consulta: 12/10/2013]
* ↑ Editorial Alpina. Carros de Foc [mapa], 1:25.000, L. Cartografia de Servicio Geográfico del Ejército. (2007)

## Bibliografia

* Editorial Alpina. Vall de Boí [mapa], Primera edició, 1:25.000, L. Cartografia de Servicio Geográfico del Ejército. (febrer 2001)
* Editorial Alpina. Carros de Foc [mapa], 1:25.000, L. Cartografia de Servicio Geográfico del Ejército. (2007)
* Institut Cartogràfic de Catalunya. Parc Nacional d'Aigües Tortes i Estany de Sant Maurici [mapa], Segona edició, 1:25.000. (abril 1998)
# Trajanòpolis

«Trajanòpolis» té aquests significats:
Trajanòpolis és el nom de tres ciutats romanes:
* Trajanòpolis de Cilícia
* Trajanòpolis de Frígia
* Trajanòpolis de Tràcia
# Transformada de Mellin

En matemàtica, la transformada de Mellin és una transformada integral que pot ser considerada com una versió multiplicadora de la transformada bilateral de Laplace. Aquesta transformada integral està íntimament relacionada amb la teoria de les sèries de Dirichlet, i és usada habitualment en la teoria de nombres i la teoria de sèries asimptòtiques; també està fortament relacionada amb la transformada de Laplace, la transformada de Fourier i la teoria de la funció gamma, i forma part de les funcions especials.
La transformada de Mellin d'una funció f es defineix com:
   $\left\{{\mathcal {M}}f\right\}(s)=\varphi (s)=\int _{0}^{\infty }x^{s}f(x){\frac {dx}{x}}.$
i la seva transformada inversa:
   $\left\{{\mathcal {M}}^{-1}\varphi \right\}(x)=f(x)={\frac {1}{2\pi i}}\int _{ci\infty }^{ci\infty }x^{-s}\varphi (s)\,ds.$
La notació IMPIC que és una integral de línia presa sobre una línia vertical en el pla complex. Les condicions en les quals és possible aquesta inversió estan recollides en el teorema d'inversió de Mellin.
La transformada és anomenada així en honor del matemàtic finès Hjalmar Mellin.

## Bibliografia

* Galambos, Janos; Simonelli, Italo. Products of random variables: applications to problems of physics and to arithmetical functions. Marcel Dekker, Inc., 2004. ISBN 0-8247-5402-6.
* Paris, R. B.; Kaminski, D. Asymptotics and Mellin-Barnes Integrals. Cambridge University Press, 2001.
* Polyanin, A. D.; Manzhirov, A. V.. Handbook of Integral Equations. Boca Raton: CRC Press, 1998. ISBN 0-8493-2876-4.
* Flajolet, P.; Gourdon, X.; Dumas, P. «Mellin transforms and asymptotics: Harmonic sums». Theoretical Computer Science, 144, 1-2, 1995, pàg. 3–58. DOI: 10.1016/0304-3975(95)00002-e.
# Transformada directa del cosinus modificat

La transformada discreta del cosinus modificat (MDCT de l'anglès Modified discrete cosine transform) és una relació de transformació de Fourier, basada en la transformada del cosinus discret de tipus 4(DCT-IV) amb la propietat d'encavalcar-se. Sol dissenyar-se per ser utilitzada per la implementació de blocs consecutius d'una seqüència d'informació més gran, on s'encavalquen els blocs subseqüents de manera que l'última mitat d'un bloc coincideixi amb la primera mitat del bloc següent. Aquesta superposició, a més de les qualitats de compactació d'energia per part del DCT, fa que la MDCT sigui especialment atractiva per als usos de la compressió del senyal, ja que ajuda a evitar els possibles errors o distorsions que provenen dels límits de cada bloc. És per això que la MDCT s'utilitza en MP3, AC-3, Ogg Vorbis i AAC per la compressió d'àudio.
Existeix també una forma anàloga a la MDCT, és l'anomenada MDST, basada en la transformada del sinus discret.

## Definició

És una funció lineal F : R$^{2N}$ → R$^N$ (on R determina el sistema de nombres reals). Els 2N nombres reals x$_0$, ..., x$_{2N-1}$ són transformats en els N nombres reals X$_0$, ..., X$_{N-1}$ tal com es mostra la fórmula:
    $X_{k}=\sum _{n=0}^{2N-1}x_{n}\cos \left[{\frac {\pi }{N}}\left(n+{\frac {1}{2}}+{\frac {N}{2}}\right)\left(k+{\frac {1}{2}}\right)\right]$

## Transformada inversa

La transformada inversa és coneguda com a IMDCT. S'aconsegueix la inversa perfecte aplicant la IMDCT als blocs superposats subseqüents.
    $y_{n}={\frac {1}{N}}\sum _{k=0}^{N-1}X_{k}\cos \left[{\frac {\pi }{N}}\left(n+{\frac {1}{2}}+{\frac {N}{2}}\right)\left(k+{\frac {1}{2}}\right)\right]$

## Usos

* MP3: aplica la MDCT al senyal d'entrada. Primer passa el senyal per un banc de filtres que el divideix en 32 bandes(PQF). Més tard passarà el senyal per un filtre antialiasing per eliminar el soroll produït pel PQF.
* AAC: utilitza una MDCT pura. Només en la variant MPEG-4 AAC-SSR (Sony) utilitza un banc de 4 bandes PQF seguit de la MDCT.
* ATRAC: utilitza el banc QMF seguit de una MDCT.
# Tyrannochromis macrostoma

Tyrannochromis macrostoma és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 30 cm de longitud total.

## Distribució geogràfica

És un endemisme del llac Malawi (Àfrica oriental).

## Referències

* ↑ FishBase (anglès)
* ↑ Maréchal, C., 1991. Tyrannochromis. p. 534-535. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 4.

## Bibliografia

* Axelrod, H. R., 1993. The most complete colored lexicon of cichlids. T.F.H. Publications, Neptune City (Estats Units).
* Goldstein, R.J.: Cichlids of the world.T.F.H. Publications Inc. Neptune City, Nova Jersey, Estats Units. Any 1988.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Konings, A., 1990. Ad Konings's book of cichlids and all the other fishes of Lake Malawi. T.F.H. Publications, Inc., Neptune City, Nova Jersey, Estats Units, 495 p.
* Konings, A. 2001. Malawi Cichlids in their natural habitat. Cichlid Press, Estats Units. 3a edició.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Ribbink, A. 1991. Distribution and Ecology of the Cichlids of the African Great Lakes. Pp. 36-59 a M. Keenleyside, ed. Cichlid Fishes: Behavior, Ecology and Evolution. Londres, Gran Bretanya: Chapman and Hall.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# USS Aaron Ward

«USS Aaron Ward» té aquests significats:
* USS Aaron Ward (DD-132), vaixell que va servir en la US Navy entre 1919 i 1940 fins que va ser cedit a la royal Navy on va ser rebatejat com HMS Castleton.
* USS Aaron Ward (DD-483), que va servir en la US Navy des de 1942 fins que va ser enfonsat per bombes japoneses en 1943
* USS Aaron Ward (DM-34), destructor – minador que va servir en la US Navy des de 1944 fins a 1945
# Bathygobius arundelii

Bathygobius arundelii és una espècie de peix de la família dels gòbids i de l'ordre dels cipriniformes que es troba a l'Illa Clipperton.

## Referències

* ↑ Bleeker P. 1878. Quatrième mémoire sur la faune ichthyologique de la Nouvelle-Guinée. Arch. Néerl. Sci. Nat., Haarlem, Països Baixos. v. 13 3. 35-66.
* ↑ BioLib (anglès)
* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fenner, R. M. The Conscientious Marine Aquarist: A Commonsense Handbook for Successful Saltwater Hobbyists (en anglès). TFH Publications, 2001. ISBN 9781890087029.
* Ginsburg, I., 1947. American species and subspecies of Bathygobius, with a demonstration of a suggested modified system of nomenclature., J. Wash. Acad.Sci., 37(1):275-284.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Hoese, D.F. 1995. Gobiidae. Gobios, chanquetes y guasetas. p. 1129-1135. A W. Fischer, F. Krupp, W. Schneider, C. Sommer, K.E. Carpenter i V. Niem (eds.) Guia FAO para Identification de Especies para los Fines de la Pesca. Pacifico Centro-Oriental. 3 Vols. FAO, Roma, Itàlia.
* Larson, H.K. i E.O. Murdy 2001. Gobiidae. Gobies. p. 3578-3603. A K.E. Carpenter i V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma, Itàlia.
* Maugé, L.A. 1986. Gobiidae. p. 358-388. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 2.
* Miller, P. J. i Stefanni, S., 2001. The eastern Pacific species of Bathygobius (Perciformes: Gobiidae)., Revista de Biología Tropical, 49(Supplement 1):141-156.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Drakes Branch

Drakes Branch és una població dels Estats Units a l'estat de Virgínia. Segons el cens del 2000 tenia 504 habitants.

## Demografia

Segons el cens del 2000, Drakes Branch tenia 504 habitants, 231 habitatges, i 134 famílies. La densitat de població era de 47 habitants per km².
Dels 231 habitatges en un 21,6% hi vivien nens de menys de 18 anys, en un 39% hi vivien parelles casades, en un 14,3% dones solteres, i en un 41,6% no eren unitats familiars. En el 35,5% dels habitatges hi vivien persones soles el 14,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,18 i el nombre mitjà de persones que vivien en cada família era de 2,81.
Per edats la població es repartia de la següent manera: un 20,4% tenia menys de 18 anys, un 6,5% entre 18 i 24, un 24,4% entre 25 i 44, un 28,4% de 45 a 60 i un 20,2% 65 anys o més.
L'edat mediana era de 44 anys. Per cada 100 dones de 18 o més anys hi havia 91 homes.
La renda mediana per habitatge era de 25.583 $ i la renda mediana per família de 35.000 $. Els homes tenien una renda mediana de 25.469 $ mentre que les dones 17.500 $. La renda per capita de la població era de 15.701 $. Entorn del 8,2% de les famílies i el 16,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Drakes Branch». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Drakes Branch». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Obertura Clemenz

L'obertura Clemenz és una obertura d'escacs que comença amb el següent moviment:
    1.h3
El nom de l'obertura és en honor de Hermann Clemenz (1846–1908), un jugador d'Estònia. És considerada com una obertura irregular, per això es troba classificada dins del codi A00 de l'Enciclopèdia d'obertures d'escacs.

## Discussió

Com l'obertura Anderssen, 1.a3, 1.h3 és un moviment que es perd temps, atès que es domina les caselles centrals i a més no ajuda al desenvolupament. A més també provoca una lleugera debilitat al flanc de rei, però no tant com si ho fa l'atac Grob (1.g4) o l'obertura Barnes (1.f3). Com que no hi ha necessitat que les blanques comencin la partida perdent temps, és el moviment més rar de les 20 possibles primeres jugades. Nogensmenys, el IM Michael Basman experimentar amb 1.h3, normalment seguit per 2.g4 (transposant a l'atac Grob), o 2.a3 seguit per un ràpid c2–c4, una línia que ha estat dubbed the "Creepy Crawly".
Les negres tenen força respostes jugables, les més comunes són 1...d5 1...e5, per tal de dominar les caselles centrals. Una altra resposta, 1...b6 (o fins i tot 1...b5), intentant el fianchetto de l'alfil per a pressionar la debilitat dels peons blancs, i evitar l'obertura del flanc de rei de les blanques amb g2–g4.
Una de les respostes plausiblement dèbils de les negres seria 1...f5, quan les blanques podrien jugar 2.d4, transposant l'estructura contra la defensa holandesa introduït per Korchnoi. La idea de les blanques és jugar 3.g4!? com un sacrifici de peó (2.g4!? és també possible), una possible continuació pot ser 2.d4 Cf6 3.g4!? fxg4 4.hxg4 Cxg4 5.Dd3 Cf6?? (5...g6! és forçada) 6.Txh7! Txh7 7.Dg6#.

## Al cinema

L'Obertura Clemenz és jugada en una partida informal entre Lisbeth Salander i el seu guardià a la pel·lícula The Girl with the Dragon Tattoo produïda el 2011. La resposta de Lisbeth de 1.h3 és la jugada simètrica 1...a6.

## Vegeu també

* Llista d'obertures d'escacs

## Bibliografia

* Benjamin, Joel; Schiller, Eric. Unorthodox Openings. Macmillan Publishing Company, 1987, p. 102–03. ISBN 0-02-016590-0.
* Hooper, David and Kenneth Whyld. The Oxford Companion To Chess. Oxford University, 1996. ISBN 0-19-280049-3.
* Dunnington, Angus. Winning Unorthodox Openings. Everyman Chess, 2000. ISBN 978-1-85744-285-4.
* Eric Schiller. Unorthodox Chess Openings. 2a edició. Cardoza, 2002, p. 108. ISBN 1-58042-072-9.